بین‌گؤلون گنج ائلچه‌سینه باغلی قاپی‌لی بؤلگه‌سینده، بؤلوجو ترور هؤرگوتو پ‌کاکایا قارشی داوام ائدن عملیاتدا 11 تروریست ائتکیسیز حالا گتیریلدی.
والیلیک‌دن وئریلن آچیقلامادا، عملیاتدا، تروریست‌لره عاید 8 کالشنیکوف، 1 مسلسل، 1 قناصه کسکین نیشانچی توفنگی و 1 تاپانچا اله گئچیریلدیگی ایفاده ائدیلدی.
ائدیلن عملیاتلا بؤلوجو ترور هؤرگوتو‌نون سؤزده آک‌داغ قروپونون هامی‌سی‌نین یوخ اولدوغونون دگرلندیریلدیگی آچیقلامادا، ترور ایله مباریزه‌یه آرا‌لیق‌سیز داوام ائدیلدیگی بیلدیریلدی.
اؤته یاندان، تورک سلاح‌لی گوج‌لری طرفیندن، سوریه‌ده اعزازین گونئیین‌ده‌کی ماراناز بؤلگه‌سینده ترور هؤرگوتو پ.ی.د/ی.پ.گ/پ‌کاکا منسوب‌لارینین اؤزگور سوریه اوردوسو گوج‌لرینه ائدیلن سالدیرییا مثلی ایله قارشیلیق وئریلدیگی بیلدیریلدی.
باش قرارگاه‌‌دان وئریلن بیلگیلره گؤره، فیرات قالخانی عملیاتی داخیلینده کنترل آلتینا آلینان اعزازین ماراناز بؤلگه‌سینده اولان اؤزگور سوریه اوردوسو گوج‌لرینه قارشی پ.ی.د/یپگ/پ‌کاکا تروریستلری طرفین‌دن دونن آخشام ساعات‌لاریندا دوشکا سلاحی ایله آتیش ائدیلدی.
ساتاشما آتیش‌لارینا بؤلگه‌ده اولان آتیش دستک آراج‌لاری ایله قارشیلیق وئریلدی.
تعیین اولونان ترور هؤرگوتونه عاید هدف‌لر یوخ ائدیلدی، تروریستلر ائتکیسیز حالا گتیریلدی.
